ΑΝΑΚΟΙΝΩΣΗ

Οι επιτυχόντες, οι οποίοι εξαιτίας οιονδήποτε σοβαρού λόγου (π.χ. ανωτέρα βία, σοβαρή ασθένεια, μη κατοχή Α.Μ.Κ.Α. ή αριθμού κινητού τηλεφώνου, στράτευση ή απουσία στο εξωτερικό, θεομηνία ή  άλλο σπουδαίο λόγο) **δεν ολοκλήρωσαν εμπρόθεσμα και πλήρως τη διαδικασία της ηλεκτρονικής εγγραφής μέσω της ηλεκτρονικής πλατφόρμας στο ΥΠΟΥΡΓΕΙΟ ΠΑΙΔΕΙΑΣ**, μπορούν να καταθέσουν αίτηση εγγραφής στο Τμήμα, στην οποία θα εκτίθενται οι λόγοι της καθυστέρησης (σύμφωνα με την υπ΄αρ. 123792/ΓΔ1/1.10.2021 εγκύκλιο του Υπουργείου Παιδείας και Θρησκευμάτων)

Η σχετική αίτηση συνοδεύεται από τα εξής δικαιολογητικά:

1. Υπεύθυνη δήλωση ότι δεν είναι εγγεγραμμένοι σε άλλη Σχολή ή Τμήμα της Τριτοβάθμιας Εκπαίδευσης της Ελλάδας
2. Φωτοαντίγραφο της Αστυνομικής τους Ταυτότητας
3. Φωτογραφία τύπου ταυτότητας
4. Βεβαίωση ΑΜΚΑ

Η κατάθεση της αίτησης και των δικαιολογητικών γίνεται απευθείας στη Γραμματεία του Τμήματος και σε αποκλειστική προθεσμία σαράντα πέντε (45) ημερών από τη λήξη της προθεσμίας υποβολής της ηλεκτρονικής αίτησης εγγραφής, **δηλαδή μέχρι την Δευτέρα 08/11/2021.**

Εναλλακτικά με την αυτοπρόσωπη παρουσία στη Γραμματεία του Τμήματος, τα παραπάνω δικαιολογητικά μπορούν να σταλούν και ταχυδρομικά, στη διεύθυνση της γραμματείας τους τμήματος εισαγωγής:

**ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ**

**ΤΜΗΜΑ ΔΙΟΙΚΗΣΗΣ ΕΠΙΧΕΙΡΗΣΕΩΝ ΚΑΙ ΟΡΓΑΝΙΣΜΩΝ**

**ΑΝΤΙΚΑΛΑΜΟΣ ΜΕΣΣΗΝΙΑΣ**

**ΚΑΛΑΜΑΤΑ** **ΤΚ 24150**

Στην περίπτωση αυτή, η αίτηση εγγραφής πρέπει να συνοδεύεται από υπεύθυνη δήλωση επικυρωμένη με το γνήσιο της υπογραφής, όπου θα δηλώνεται ότι όλα τα στοιχεία είναι ακριβή και αληθή.

Η εγγραφή ολοκληρώνεται ή μη, με αιτιολογημένη απόφαση του αρμόδιου οργάνου του Τμήματος ή της Σχολής. Επισημαίνεται ότι τυχόν επιτυχόντες, που δεν εγγράφηκαν ούτε με την αναφερόμενη διαδικασία χάνουν το ως άνω δικαίωμα εγγραφής.

Από τη γραμματεία